CELEX: 32019D0266
Language: da
Date: 2019-02-14 00:00:00
Title: Kommissionens gennemførelsesafgørelse (EU) 2019/266 af 14. februar 2019 om afslutning af antidumpingproceduren vedrørende importen af solcelleglas med oprindelse i Malaysia

15.2.2019   
               
               
                  DA
               
               
                  Den Europæiske Unions Tidende
               
               
                  L 44/31
               
            
         KOMMISSIONENS GENNEMFØRELSESAFGØRELSE (EU) 2019/266
         af 14. februar 2019
         om afslutning af antidumpingproceduren vedrørende importen af solcelleglas med oprindelse i Malaysia
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 1, og
         ud fra følgende betragtninger:
         1.   SAGSFORLØB
         
         
                     (1)
                  
                  
                     Den 23. maj 2018 indledte Europa-Kommissionen (»Kommissionen«) en antidumpingprocedure vedrørende importen af solcelleglas med oprindelse i Malaysia ved offentliggørelse af en indledningsmeddelelse herom i Den Europæiske Unions Tidende (2).
                  
               
                     (2)
                  
                  
                     Undersøgelsen blev indledt som følge af en klage, der blev indgivet af EU ProSun Glass (»klageren«) på vegne af to EU-producenter, der tegner sig for over 25 % af den samlede produktion i Unionen af solcelleglas. Klagen indeholdt beviser for dumping og deraf følgende væsentlig skade, som var tilstrækkelige til at berettige indledningen af undersøgelsen.
                  
               
                     (3)
                  
                  
                     I indledningsmeddelelsen opfordrede Kommissionen interesserede parter til at kontakte Kommissionen med henblik på at deltage i undersøgelsen. Endvidere underrettede Kommissionen specifikt klageren, andre kendte EU-producenter, den kendte eksporterende producent og de malaysiske myndigheder, kendte importører, leverandører og brugere, forhandlere samt sammenslutninger, som den vidste, var berørt af indledningen af undersøgelsen, og opfordrede dem til at deltage.
                  
               
                     (4)
                  
                  
                     Alle interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer inden for den frist, der er fastsat i indledningsmeddelelsen.
                  
               2.   TILBAGETRÆKNING AF KLAGEN OG AFSLUTNING AF PROCEDUREN
         
         
                     (5)
                  
                  
                     Ved brev af 14. december 2018 meddelte klageren Kommissionen, at man ønskede at trække klagen tilbage.
                  
               
                     (6)
                  
                  
                     I overensstemmelse med artikel 9, stk. 1, i forordning (EU) 2016/1036 kan procedurer afsluttes, hvis klagen trækkes tilbage, medmindre en sådan afslutning ikke ville være i Unionens interesse.
                  
               
                     (7)
                  
                  
                     Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen var derfor af den opfattelse, at undersøgelsen vedrørende importen til Unionen af solcelleglas med oprindelse i Malaysia bør afsluttes. De interesserede parter blev underrettet herom og fik mulighed for at fremsætte bemærkninger. Ti brugere af solcelleglas henvendte sig for at støtte afslutningen. Der blev ikke modtaget andre bemærkninger.
                  
               
                     (8)
                  
                  
                     Kommissionen har derfor konkluderet, at antidumpingproceduren vedrørende importen til Unionen af solcelleglas med oprindelse i Malaysia bør afsluttes uden indførelse af foranstaltninger.
                  
               
                     (9)
                  
                  
                     Denne afgørelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE AFGØRELSE:
         
            Artikel 1
            Antidumpingproceduren vedrørende importen af solcelleglas henhørende under KN-kode 7007198012, 7007198018, med oprindelse i Malaysia, afsluttes hermed.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 14. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Meddelelse om indledning af en antidumpingprocedure vedrørende importen af solcelleglas med oprindelse i Malaysia (EUT C 174 af 23.5.2018, s. 8).